Diari Oficial de la Generalitat Valenciana


Sumari del DOGV 8587, del 09-07-2019 (2019/6527)

Informació pública de la suspensió de la tramitació i atorgament d'autoritzacions administratives de parcel·lació de terrenys, edificació, demolició, ocupació, activitat i canvi d'ús per a centres de culte.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8587

Data del DOGV
:   09-07-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/6527


Data del document
:   21-06-2019

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * administració local
    * pla d'urbanisme

Informació pública de la suspensió de la tramitació i atorgament d'autoritzacions administratives de parcel·lació de terrenys, edificació, demolició, ocupació, activitat i canvi d'ús per a centres de culte.  
 [2019/6527]  
L'alcalde ha emés Resolució d'Alcaldia núm. 754/2019, de data 21 de juny de 2019, el text íntegre de la qual és el següent:  
  
«Resolució núm. 754/2019  
José María Pérez Sánchez, alcalde president de l'Ajuntament de Pilar de la Horadada (Alacant).  
Que el Ple de l'Ajuntament, en sessió celebrada el dia 27 de gener de 2012, va aprovar definitivament la modificació puntual núm. 30 del Pla general d'ordenació urbana de Pilar de la Horadada, tràmit que es va originar com a conseqüència de la creixent diversitat cultural que s'assentava cada vegada més en el municipi de Pilar de la Horadada i que requeria la necessitat d'ordenar des del punt de vista urbanístic el dret de llibertat religiosa a fi que aquest puga dur-se a terme tal com estableix la Constitució Espanyola i sense perjudici ni menyscabament de la resta de drets fonamentals. El dit acord es va publicar en el Butlletí Oficial de la Província d'Alacant núm. 27, de 8 de febrer de 2012, junt amb el text normatiu.  
Que de la mateixa manera, es va tramitar la modificació puntual núm. 8 de l'ordenança municipal sobre condicions i policia de l'edificació, publicant-se l'acord definitiu i el text normatiu en el Butlletí Oficial de la Província d'Alacant núm. 9 de 13 de gener de 2012.  
Que després de la implantació de la citada normativa, l'evolució del municipi en aspectes com el social, cultural, urbanístic, etc. i els canvis legals que s'han produït en els àmbits estatal i autonòmic, s'observen aspectes que han d'estudiar la viabilitat de les determinacions reglades fins a hui per a l'establiment de centres de culte i tot això a fi de donar resposta a les demandes posades de manifest per les distintes confessions als representants municipals.  
Per tot allò que s'ha exposat, de conformitat amb la normativa vigent, resolc:  
Primer. Que a fi d'establir els criteris d'implantació d'acord amb les necessitats i demandes dels ciutadans, així com establir el paràmetres correctes d'ubicació, ordre i tràfic rodat, entre altres, que comporten els distints actes i aforaments lligats als centres de culte, es procedisca pels serveis municipals a efectuar les actuacions legals pertinents a fi que es puguen portar a tràmit les modificacions puntuals del Pla general d'ordenació urbana o/i ordenança municipal sobre condicions i policia de l'edificació en relació amb la regulació de caràcter urbanístic que haja de ser aplicada a aquests.  
  
Segon. Que atenent al que disposa l'article 64 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, es procedisca a la suspensió de la tramitació i atorgament d'autoritzacions administratives de parcel·lació de terrenys, edificació, demolició, ocupació, activitat i canvi d'ús en l'àmbit complet del terme municipal i exclusivament per a l'ús de centres de culte a fi de facilitar l'estudi o reforma de l'ordenació urbanística. Aquesta suspensió tindrà una duració màxima de dos anys, si bé aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
  
Tercer. Procedir a la publicació de la present resolució en el Diari Oficial de la Generalitat Valenciana de conformitat amb el que disposa l'article 64.4 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
Quart. Donar compte del present decret als serveis administratius competents d'aquest ajuntament.  
Pilar de la Horadada, 21 de juny de 2019. Fimat.»  
  
Cosa que es fa pública per a general coneixement, significant que contra el present acord, que posa fi a la via administrativa, es pot interposar alternativament recurs de reposició potestatiu davant de l'alcalde d'aquest ajuntament, en el termini d'un mes, o be interposar directament recurs contenciós administratiu davant del Jutjat Contenciós Administratiu d'Elx, en el termini de dos mesos, comptats ambdós terminis des de l'endemà de la publicació del present anunci. Si s'optara per interposar el recurs de reposició potestatiu no es podrà interposar recurs contenciós administratiu fins que el dit recurs siga resolt expressament o s'haja produït la seua desestimació per silenci. Tot això sense perjudici que es puga interposar qualsevol altre recurs que es puga estimar més convenient al seu dret.  
  
Pilar de la Horadada, 21 de juny de 2019.- L'alcalde: José María Pérez Sánchez.